Source: https://www.slideshare.net/komoraucitelovorg/vyklad-paragrafu-61a-zkona-3902011
Timestamp: 2018-02-25 10:09:34+00:00

Document:
Vyklad paragrafu 61a zákona 390/2011
Jade Ocean - Apartamento em Miami-FL by Thiago Turbian 524 views
Mint - Apartamento em Miami-FL by Thiago Turbian 500 views
Inventario de Casas da TSG em Miami-FL by Thiago Turbian 1030 views
Brickel House - FOLHETO by Thiago Turbian 594 views
Grafton Linked In Presentation by krispol 939 views
MARKETING MIX by Samit Shahi 8198 views
, Working at Slovenská komora učiteľov
1. Komentár § 61a zákona č. 317/2009 Z. z. o pedagogických zamestnancoch a odbornýchzamestnancoch a o zmene a doplnení niektorých zákonov v znení zákona č. 390/2011 Z. z. Od 1. januára 2011 nadobudol účinnosť zákon č. 390/2011 Z. z., ktorým sa menía dopĺňa zákon č. 317/2009 Z. z. o pedagogických zamestnancoch a odbornýchzamestnancoch a o zmene a doplnení niektorých zákonov. Cieľom tohto komentára je pomôcť aplikovať normatívny text § 61a v konkrétnomvecnom kontexte a teda vysvetliť význam jednotlivých ustanovení § 61a zákona smerujúcimk účinkom jeho použitia s prihliadnutím na zmysel a účel zákona. Pri tvorbe tohto komentárasa zohľadňoval súlad s ostatnými všeobecne záväznými právnymi predpismi tak, abyaplikácia jednotlivých ustanovení v praxi na základe výkladu, nebola v rozpore s Ústavou SR,inými zákonmi a medzinárodnými zmluvami, ktorými je Slovenská republika viazaná. Z názvu ustanovenia § 61a vyplýva, že toto ustanovenie je prechodným ustanoveníma rieši problematiku uplatňovania zmien, ktoré zaviedol zákon č. 390/2011 Z. z.To znamená, že upravuje, ako sa zmeny, ktoré zaviedol zákon č. 390/2011 Z. z. budúaplikovať na skutočnosti, ktoré nastali v období od 1. novembra 2009, teda po účinnostipôvodného zákona č. 317/2009 Z. z. až do 31. decembra 2011 teda, do účinnosti zákona č.390/2011 Z. z. ak priamo v texte ustanovenia § 61a nie je uvedený iný termín (napr.ustanovenie odseku 2).Odsek 1: Činnosť uvádzajúceho pedagogického zamestnanca alebo uvádzajúceho odbornéhozamestnanca môže do 31. decembra 2016 vykonávať aj samostatný pedagogickýzamestnanec, ktorý má minimálne päť rokov pedagogickej činnosti v príslušnej kategóriialebo podkategórii pedagogického zamestnanca alebo samostatný odborný zamestnanec,ktorý má minimálne päť rokov odbornej činnosti v príslušnej kategórii odbornéhozamestnanca.Komentár: Týmto ustanovením sa v prechodnom období kompenzuje možný nedostatokzamestnancov s prvou atestáciu a preto do konca roka 2016 umožňuje činnosť uvádzajúcehozamestnanca vykonávať aj zamestnancom zaradeným do kariérového stupňa samostatnýs päťročnou pedagogickou praxou. Od 1. januára 2017 bude môcť činnosť uvádzajúcehozamestnanca vykonávať iba zamestnanec, ktorý má najmenej prvú atestáciu.Odsek 2: Odborný zamestnanec, ktorý ku dňu 31. októbra 2009 získal minimálne päť rokovodbornej praxe a vykonal rigoróznu skúšku vo svojom alebo príbuznom odbore sa od 1.januára 2012 považuje za odborného zamestnanca s prvou atestáciou.Komentár: Citované ustanovenie odstraňuje nerovnosť odborných zamestnancov, ktorá vzniklapo účinnosti pôvodného zákona (zákon č. 317/2009 Z. z.), keď pedagogickým zamestnancombola rigorózna skúška po piatich rokoch pedagogickej praxe uznaná ako náhrada I. 1
2. kvalifikačnej skúšky a následne sa takýto pedagogický zamestnanec považoval zapedagogického zamestnanca s prvou atestáciou. Na základe uvedeného ustanovenia sa odborný zamestnanec s vysokoškolskýmvzdelaním druhého stupňa, ktorý splnil obidve podmienky (minimálne päť rokov odbornejpraxe a vykonanie rigoróznej skúšky) najneskôr do 31. októbra 2009, považuje od 1. januára2012 za odborného zamestnanca s prvou atestáciou.Príklad: 1. Odborný zamestnanec vykonal v roku 2004 rigoróznu skúšku vo svojom odbore a do 31. októbra 2009 získal šesť rokov praxe v školskom zariadení (odborná prax). Takýto zamestnanec sa od 1. januára 2012 zaradí do kariérového stupňa odborný zamestnanec s prvou atestáciou.Odsek 3: Odborný zamestnanec, ktorý do 31. decembra 2011 získal minimálne päť rokovodbornej praxe a vykonal rigoróznu skúšku môže požiadať o vykonanie prvej atestácienajneskôr do 31. decembra 2012.Komentár: Takýmto zamestnancom je odborný zamestnanec, ktorý najmenej jednu z uvedenýchpodmienok (rigorózna skúška, päť rokov odbornej praxe) alebo obidve podmienky splnilv období od 1. novembra 2009 do 31. decembra 2011. Takýto odborný zamestnanec sa môžeprihlásiť na vykonanie prvej atestácie do 31. decembra 2012 bez toho, aby od neho bolovyžadované splnenie podmienky 60 kreditov. Nie je podmienkou aby bola atestačná skúška do uvedeného termínu, 31. decembra2012 aj vykonaná.Príklady: 1. Odborný zamestnanec vykonal v septembri 2009 rigoróznu skúšku vo svojom odbore a k 31. decembru 2011 pôsobil osemnásť rokov v školskom zariadení (odborná prax). Takémuto zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum). 2. Odborný zamestnanec vykonal v septembri 2011 rigoróznu skúšku vo svojom odbore a v decembri 2011 pôsobil päť rokov v školskom zariadení (odborná prax). Takémuto zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum).Odsek 4: Pedagogický zamestnanec, ktorý do 31. decembra 2011 získal minimálne päť rokovpedagogickej činnosti a vykonal rigoróznu skúšku môže požiadať o vykonanie prvej atestácienajneskôr do 31. decembra 2012.Komentár: Takýmto zamestnancom je pedagogický zamestnanec, ktorý najmenej jednuz uvedených podmienok (rigorózna skúška, päť rokov pedagogickej praxe) alebo obidvepodmienky splnil v období od 1. novembra 2009 do 31. decembra 2011. Takýto pedagogickýzamestnanec sa môže prihlásiť na vykonanie prvej atestácie do 31. decembra 2012 bez toho,aby od neho bolo vyžadované splnenie podmienky 60 kreditov. 2
3. Nie je podmienkou aby bola atestačná skúška do uvedeného termínu, t.j. do 31.decembra 2012 aj vykonaná. Je potrebné pripomenúť, že na to, aby sa mohol pedagogický zamestnanec uchádzaťo vykonanie atestačnej skúšky, musí byť dodržané aj ustanovenie § 60 ods. 5 t.j., žepedagogický zamestnanec musí spĺňať kvalifikačné predpoklady v plnom rozsahu.Príklady: 1. Pedagogický zamestnanec vykonal v septembri 2009 rigoróznu skúšku a do 31. decembra 2011 pôsobil sedem rokov v školských službách (pedagogická prax). Takémuto zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum). 2. Pedagogický zamestnanec vykonal v októbri 2011 rigoróznu skúšku a k 31. decembru 2011 pôsobil päť rokov v školských službách (pedagogická prax). Takémuto pedagogickému zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum).Odsek 5: Pedagogický zamestnanec, ktorý do 31. decembra 2011 získal minimálne päť rokovpedagogickej činnosti a absolvoval rozširujúce štúdium podľa predpisov platných do 31.októbra 2009, môže požiadať o vykonanie prvej atestácie najneskôr do 31. decembra 2012. Komentár: Takýmto zamestnancom je pedagogický zamestnanec, ktorý podmienku piatich rokovpedagogickej praxe splnil v termíne do 31. decembra 2011 a rozširujúce štúdium začala ukončil ešte pred účinnosťou pôvodného zákona (zákon č. 317/2009 Z. z.). Takýtopedagogický zamestnanec sa môže prihlásiť na vykonanie prvej atestácie do 31. decembra2012 bez toho, aby od neho bolo vyžadované splnenie podmienky 60 kreditov. Je potrebné pripomenúť, že na to, aby sa mohol pedagogický zamestnanec uchádzaťo vykonanie atestačnej skúšky, musí byť dodržané aj ustanovenie § 60 ods. 5 t.j., žepedagogický zamestnanec musí kompletne spĺňať kvalifikačné predpoklady.Príklady: 1. Pedagogický zamestnanec ukončil v septembri 2009 rozširujúce štúdium na vyučovanie anglického jazyka podľa § 9 vyhlášky č. 42/1996 Z. z. a podmienku najmenej päť rokov pedagogickej praxe splnil až k 31. decembru 2011. Keďže na tento prípad nie je možné uplatniť ustanovenie § 61 ods. 11, nakoľko sa štúdium začalo a ukončilo pred účinnosťou zákona č. 317/2009 Z. z. vzťahuje sa na neho prechodné ustanovenie § 61a ods. 5 zákona č. 390/2011 Z. z. a môže požiadať do 31.12.2012 o vykonanie prvej atestácie. 2. Pedagogický zamestnanec ukončil v máji 2009 rozširujúce štúdium špeciálnej pedagogiky podľa § 9 vyhlášky č. 42/1996 Z. z. a podmienku najmenej päť rokov pedagogickej praxe splnil až k 30. septembru 2011. Keďže na tento prípad nie je možné uplatniť ustanovenie § 61 ods. 11, nakoľko sa štúdium začalo a ukončilo pred účinnosťou zákona č. 317/2009 Z. z. vzťahuje sa na neho prechodné ustanovenie § 61a ods. 5 zákona č. 390/2011 Z. z. a tento zamestnanec môže požiadať do 31.12.2012 o vykonanie prvej atestácie. 3
4. Odsek 6: Odborný zamestnanec, ktorý do 31. decembra 2011 získal minimálne päť rokovodbornej praxe a vykonal štátnu jazykovú skúšku z cudzieho jazyka môže požiadať ovykonanie prvej atestácie najneskôr do 31. decembra 2012.Komentár: Takýmto zamestnancom je odborný zamestnanec, ktorý najmenej jednu z uvedenýchpodmienok (štátna jazyková skúška z cudzieho jazyka, päť rokov odbornej praxe) aleboobidve podmienky splnil v období od 1. novembra 2009 do 31. decembra 2011. Takýtoodborný zamestnanec sa môže prihlásiť na vykonanie prvej atestácie do 31. decembra 2012bez toho, aby od neho bolo vyžadované splnenie podmienky 60 kreditov. Nie je podmienkouaby bola atestačná skúška do uvedeného termínu, 31.decembra 2012 aj vykonaná.Príklady: 1. Odborný zamestnanec vykonal v septembri 2010 štátnu jazykovú skúšku z ruského jazyka na jazykovej škole, ktorá má na to oprávnenie a k 31. decembru 2012 pôsobil desať rokov v školskom zariadení (odborná prax). Takémuto zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum). 2. Odborný zamestnanec vykonal v júni 2011 štátnu jazykovú skúšku zo španielskeho jazyka na jazykovej škole, ktorá má na to oprávnenie a v decembri 2011 pôsobil päť rokov v školskom zariadení (odborná prax). Takémuto zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum).Odsek 7: Pedagogický zamestnanec, ktorý do 31. decembra 2011 získal minimálne päť rokovpedagogickej činnosti a vykonal štátnu jazykovú skúšku z cudzieho jazyka môže požiadať ovykonanie prvej atestácie najneskôr do 31. decembra 2012.Komentár: Takýmto zamestnancom je pedagogický zamestnanec, ktorý obidve podmienky (štátnajazyková skúška z cudzieho jazyka, päť rokov pedagogickej praxe) splnil najneskôr do 31.decembra 2011. Takýto pedagogický zamestnanec sa môže prihlásiť na vykonanie prvejatestácie do 31. decembra 2012 bez toho, aby od neho bolo vyžadované splnenie podmienky60 kreditov.Nie je podmienkou aby bola atestačná skúška do uvedeného termínu, t.j. do 31. decembra2012 aj vykonaná. Je potrebné pripomenúť, že na to aby sa mohol pedagogický zamestnanec uchádzaťo vykonanie atestačnej skúšky, musí byť dodržané aj ustanovenie § 60 ods. 5 t.j., žepedagogický zamestnanec musí spĺňať kvalifikačné predpoklady na výkon svojej činnostiv plnom rozsahu.Príklady: 1. Pedagogický zamestnanec vykonal v decembri 2010 štátnu jazykovú skúšku z anglického jazyka na jazykovej škole, ktorá má na to oprávnenie a k 31. decembru 2011 pôsobil dvanásť rokov v školských službách (pedagogická prax). Takémuto zamestnancovi vzniká právny nárok prihlásiť sa do 31. decembra 2012 na prvú 4
5. atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum). 2. Pedagogický zamestnanec vykonal v júni 2011 štátnu jazykovú skúšku z anglického jazyka na jazykovej škole, ktorá má na to oprávnenie a k 31. decembru 2011 pôsobil päť rokov v školských službách (pedagogická prax). Takémuto zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum). 3. Pedagogický zamestnanec vykonal v roku 2000 štátnu jazykovú skúšku z anglického jazyka na jazykovej škole, ktorá mala na to oprávnenie a k 31. decembru 2011 pôsobil pätnásť rokov v školských službách (pedagogická prax). Takémuto zamestnancovi vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum).Odsek 8: Programy kontinuálneho vzdelávania na doplnenie kvalifikačných predpokladov,ktorými sú programy na doplnenie si pedagogickej spôsobilosti, na doplnenie sišpeciálnopedagogickej spôsobilosti a programy na doplnenie ďalšieho študijného odborualebo aprobačného predmetu akreditované pred nadobudnutím účinnosti tohto zákona avykonávané organizáciami zriadenými ministerstvom na zabezpečenie a plnenie úloh voblasti kontinuálneho vzdelávania pre pedagogických zamestnancov s úplným strednýmvzdelaním alebo vyšším odborným vzdelaním, sa uskutočňujú a ukončujú až do dobyukončenia platnosti rozhodnutia o akreditácii, najdlhšie však do 31. decembra 2016, podľadoterajších predpisov.Odsek 9: Špecializačné inovačné vzdelávanie podľa doterajších predpisov na obnovovaniea zdokonaľovanie profesijných kompetencií na výkon špecializovaných činností sauskutočňuje a ukončuje až do doby ukončenia platnosti rozhodnutia o akreditácii, najdlhšievšak do 31. decembra 2016, podľa doterajších predpisov.Komentár: Odseky 8 a 9 reagujú na zmeny uskutočnené v ustanovení § 8 a 8a. Odsek 9 reaguje nazmeny v ustanovení § 40 t.j. zrušenie špecializačného inovačného vzdelávania.Odsek 10: Od 1. januára 2012 za absolvovanie rozširujúceho štúdia podľa § 8a alebo zavykonanie rigoróznej skúšky alebo za vykonanie štátnej jazykovej skúšky z cudzieho jazykazíska pedagogický zamestnanec, ktorý má minimálne tri roky pedagogickej činnostia odborný zamestnanec, ktorý má minimálne tri roky odbornej činnosti, 60 kreditov ak týmtozamestnancom nebola za tieto štúdiá alebo za tieto skúšky uznaná do 31. decembra 2011 prváatestácia.Komentár: Za zamestnanca, ktorému je možné od 1. januára 2012 priznať 60 kreditov na základetohto ustanovenia, sa považuje taký zamestnanec, ktorý: 5
6. a) vykonal rigoróznu skúšku najneskôr do 31.12.2011, má k uvedenému termínu najmenej tri roky praxe a za vykonanie tejto rigoróznej skúšky mu nebola uznaná prvá atestácia (I. kvalifikačná skúška), alebo b) vykonal štátnu jazykovú skúšku z cudzieho jazyka najneskôr do 31.12.2011, má k uvedenému termínu najmenej tri roky praxe, alebo c) ukončil rozširujúce štúdium ďalšieho aprobačného predmetu alebo študijného odboru najneskôr do 31.12.2011, má k uvedenému termínu najmenej tri roky praxe a za ukončenie rozširujúceho štúdia ďalšieho aprobačného predmetu alebo študijného odboru mu nebola uznaná prvá atestácia (I. kvalifikačná skúška). So zohľadnením znenia ustanovenia § 8a sa pri uplatňovaní ustanovenia odseku 10považuje za rozširujúce štúdium ďalšieho aprobačného predmetu alebo študijného odboru,rozširujúce štúdium ďalšieho aprobačného predmetu alebo študijného odboru uskutočňovanépodľa § 9 vyhlášky MŠ SR č. 42/1996 Z. z. o ďalšom vzdelávaní pedagogických pracovníkovalebo štúdium podľa § 8 ods. 1 písm. c) zákona č. 317/2009 Z. z. platného do účinnostizákona č 390/2011 Z. z. t. j. do 31. decembra 2011.Otázky z praxe: 1. Učiteľ v roku 2010 ukončil rozširujúce štúdium špeciálnej pedagogiky - psychopédia. Po 1. januári 2012 má mať priznaných 60 kreditov za toto štúdium ak prvú a druhú atestáciu už má? Odpoveď: Na učiteľa, ktorý vykonal rozširujúce štúdium špeciálnej pedagogiky podľa ustanovenia § 9 vyhlášky MŠ SR č. 42/1996 Z. z. o ďalšom vzdelávaní pedagogických pracovníkov sa nevzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a nevzniká mu právny nárok na 60 kreditov. Rozširujúce štúdium špeciálnej pedagogiky je štúdium na splnenie kvalifikačného predpokladu na pôsobenie v špeciálnom školstve a s prihliadnutím na ustanovenie § 47 ods. 3 (predtým § 47 ods. 5) za toto štúdium nie je možné priznať kredity. 2. Učiteľka s 23 ročnou pedagogickou praxou v roku 1997 vykonala I. kvalifikačnú skúšku a v roku 2002 ukončila rozširujúce štúdium anglického jazyka. Má právo na získanie 60 kreditov za rozširujúce štúdium? Odpoveď: Na učiteľku sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z., podľa ktorého jej vzniká právny nárok na 60 kreditov vzhľadom k tomu, že za toto rozširujúce štúdium jej nebola uznaná prvá atestácia ( I. kvalifikačná skúška). 3. Učiteľka do 31.12.2011 mala päť rokov pedagogickej praxe a v roku 2006 vykonala štátnu jazykovú skúšku z anglického jazyka. Má právo na získanie 60 kreditov alebo na prihlásenie na prvú atestáciu? Odpoveď: Na učiteľku sa vzťahuje ustanovenie § 61a ods. 7 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a tejto učiteľke vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko- 6
7. pedagogické centrum) a zároveň, v súlade s ustanovením odseku 10, jej vzniká právny nárok na 60 kreditov vzhľadom k tomu, že jej za túto rigoróznu skúšku nebola uznaná prvá atestácia (I. kvalifikačná skúška).4. Učiteľ vykonal rigoróznu skúšku v roku 2009 do 31.12.2011 mal 4 a pol roka pedagogickej praxe a nemá prvú atestáciu. Vzťahuje sa na neho § 61a ods. 10? Odpoveď: Áno, na učiteľa sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a vzniká mu právny nárok na 60 kreditov.5. Učiteľ vykonal rigoróznu skúšku v roku 2006 do 31.12.2011 mal 6 a pol roka pedagogickej praxe a nemá prvú atestáciu. Vzťahuje sa na neho § 61a ods. 4 alebo ods. 10? Odpoveď: Učiteľovi na základe ustanovenia § 61a ods. 4 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. vzniká právny nárok prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum) a na základe ustanovenia odseku 10 vzniká učiteľovi právny nárok na 60 kreditov vzhľadom k tomu, že mu za túto rigoróznu skúšku nebola uznaná prvá atestácia (I. kvalifikačná skúška).6. Učiteľka ukončila rozširujúce štúdium ďalšieho aprobačného predmetu v júni 2010 a má prvú a druhú atestáciu. Vzťahuje sa na ňu § 61a ods. 10 a má právny nárok na 60 kreditov? Odpoveď: Áno, na učiteľku sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a vzniká jej právny nárok na 60 kreditov v prípade, ak uvedené rozširujúce štúdium aprobačného predmetu nemala uznané ako prvú atestáciu.7. Učiteľky ZŠ absolvovali v roku 2008 štátnu jazykovú skúšku, ktorá im nebola uznaná ako prvá atestácia (náhrada I. kvalifikačnej skúšky) a mali k 31.12.2011 päť a osem rokov pedagogickej praxe. Atestáciu majú uznanú za doktorát. Vzťahuje sa na nich § 61a ods. 10 o majú právny nárok na 60 kreditov? Odpoveď: Áno, na učiteľky sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a vzniká im právny nárok na 60 kreditov za štátnu jazykovú skúšku z cudzieho jazyka vzhľadom k tomu, že štátna jazyková skúška im nebola uznaná ako prvá atestácia.8. Učiteľ v roku 1998 vykonal I. kvalifikačnú skúšku a v roku 2009 II. kvalifikačnú skúšku. V roku 2007 ukončil dvojročné rozširujúce štúdium aprobačného predmetu. Vzťahuje sa na neho § 61a ods. 10 o má právny nárok na 60 kreditov? Odpoveď: Áno, na učiteľa sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení 7
8. niektorých zákonov v znení zákona č. 390/2011 Z. z. a vzniká mu právny nárok na 60 kreditov.9. Učiteľ vykonal I. (2001) a II. (2009) kvalifikačnú skúšku a vykonal rigoróznu skúšku (2009). Do 31.12.2011 mal viac ako päť rokov pedagogickej praxe. Vzťahuje sa na neho § 61a ods. 10 o má právny nárok na 60 kreditov? Odpoveď: Áno, na učiteľa sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a vzniká mu právny nárok na 60 kreditov vzhľadom k tomu, že mu za túto rigoróznu skúšku nebola uznaná prvá atestácia (I. kvalifikačná skúška).10. Učiteľ mal rozširujúce štúdium tretieho predmetu uznané ako prvá atestácia (I. kvalifikačná skúška) v roku 2000, v roku 2007 vykonal rigoróznu skúšku a do 31.12.2011 mal dvanásť a pol roka pedagogickej praxe. Vzťahuje sa na neho § 61a ods. 10 o má právny nárok na 60 kreditov? Odpoveď: Áno, na učiteľa sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a vzniká mu právny nárok na 60 kreditov za vykonanie rigoróznej skúšky vzhľadom na to, že za rigoróznu skúšku mu nebola uznaná prvá atestácia.11. Učiteľ v septembri roku 2009 vykonal rigoróznu skúšku a zároveň rozširujúce štúdium anglického jazyka, nevykonal prvú atestáciu a k 1. januáru 2012 mal štyri roky a deväť mesiacov pedagogickej praxe. Vzťahuje na neho § 61a ods. 10 a má právny nárok na 60 kreditov za rigoróznu skúšku a aj za rozširujúce štúdium? Odpoveď: Áno, na učiteľa sa vzťahuje ustanovenie § 61a ods. 10 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. a vzniká mu právny nárok na 60 kreditov za rigoróznu skúšku a 60 kreditov za rozširujúce štúdium anglického jazyka.12. Učiteľ odborných predmetov strednej školy absolvoval doplňujúce pedagogické štúdium v roku 2008 a v roku 2009 absolvoval rozširujúce štúdium aprobačného predmetu anglický jazyk, nevykonal prvú atestáciu (ani nezískal náhradu I. kvalifikačnej skúšky) a k 31.12.2011 mal šesť rokov pedagogickej praxe. Vzťahuje sa na neho § 61a ods. 5 alebo ods. 10 a má právny nárok na prihlásenie sa na prvú atestáciu do 31.12.2012 a má právny nárok na 60 kreditov za rozširujúce štúdium? Odpoveď: Na učiteľa odborných predmetov sa vzťahuje ustanovenie § 61a ods. 5 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z., podľa ktorého vzniká učiteľovi právny nárok) za rozširujúce štúdium prihlásiť sa do 31. decembra 2012 na prvú atestáciu v niektorej z organizácii, ktoré majú kompetenciu atestácie vykonávať (napr. vysoká škola, Metodicko-pedagogické centrum. Taktiež na základe ustanovenia odseku 10 vzniká učiteľovi právny nárok na 60 kreditov, vzhľadom k tomu, že za rozširujúce štúdium anglického jazyka mu nebola uznaná prvá atestácia. 8
9. 13. Učiteľka odborných predmetov strednej školy nevykonala prvú atestáciu (I. kvalifikačnú skúšku), v roku 2011 absolvovala rozširujúce štúdium špeciálnej pedagogiky a k 31.12.2011 mala šesť a pol roka pedagogickej praxe. Vzťahuje sa na učiteľku § 61a ods. 5 a môže sa prihlásiť na prvú atestáciu? Odpoveď: Na uvedenú učiteľku odborných predmetov sa ustanovenie § 61a ods. 5 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení zákona č. 390/2011 Z. z. nevzťahuje a nemôže sa prihlásiť na prvú atestáciu. Ak uvedené štúdium špeciálnej pedagogiky začala pred účinnosťou zákona č. 317/2009 Z. z (pred 1. novembrom 2009) vzťahuje sa na ňu ustanovenie § 61 ods. 11 zákona a toto štúdium sa jej uzná ako prvá atestácia. 14. Učiteľ druhého stupňa ZŠ nevykonal prvú atestáciu (I. kvalifikačnú skúšku), v januári 2012 ukončil rozširujúce štúdium ďalšieho aprobačného predmetu a k 31.12.2011 mal deväť rokov pedagogickej praxe. Vzťahuje sa na učiteľa § 61a ods. 5 alebo aj odsek 10 zákona? Odpoveď: Ak učiteľ začal uvedené rozširujúce štúdium aprobačného predmetu pred účinnosťou zákona č. 317/2009 Z. z (pred 1. novembrom 2009) vzťahuje sa na neho ustanovenie § 61 ods. 11 zákona a toto štúdium sa mu uzná ako prvá atestácia. Ustanovenie § 61a ods. 5 zákona sa na neho nevzťahuje a nemôže sa prihlásiť na prvú atestáciu. Taktiež sa na neho nevzťahuje odsek 10 zákona z dôvodu, že mu bola za uvedené rozširujúce štúdium aprobačného predmetu uznaná prvá atestácia. Ak učiteľ začal uvedené rozširujúce štúdium aprobačného predmetu po účinnosti zákona č. 317/2009 Z. z (po 1. novembri 2009) vzťahuje sa na neho ustanovenie § 61a ods. 10 zákona a za toto štúdium sa mu prizná 60 kreditov. Ustanovenie § 61a ods. 5 zákona sa neho nevzťahuje z dôvodu, že uvedené štúdium nezačal podľa predpisov platných do 31. októbra 2009.Odsek 11: Ministerstvo je oprávnené v centrálnom registri spracúvať aj údaje vedené v registrizamestnancov podľa zákona v znení účinnom do 31. decembra 2011, a to po dobu podľa § 58ods. 11.Komentár: Uvedené ustanovenie rieši spracovanie údajov v centrálnom registri v nadväznosti napredchádzajúcu právnu úpravu. 9
Jade Ocean - Apartamento em Miami-FL
Mint - Apartamento em Miami-FL
Inventario de Casas da TSG em Miami-FL
Grafton Linked In Presentation
Samit Shahi
Vecny obsah zakona o statnej sprave a skolskej samosprave

References: § 61
 § 61
 § 61
 § 61
 § 61
 § 60
 § 60
 § 9
 § 61
 § 61
 § 9
 § 61
 § 61
 § 60
 § 8
 § 40
 § 8
 § 8
 § 9
 § 8
 § 9
 § 61
 § 47
 § 47
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 61
 § 58